السلام عليكم ورحمة الله وبركاته اهلا بحضراتكم في المقطع رقم استنوا ده البتاعة اتقفلت آآ انا مش فاكر المقطع رقم كام ؟ سواني تلاتة احنا حلقة تلاتة سورة الجاثية نبدأ من الاول
السلام عليكم ورحمة الله وبركاته. اهلا بحضراتكم في المقطع رقم ربعمية تسعة وتمانين من مقاطع حظر التجول والحلقة الثالثة من حلقات تدبر سورة الجاثية ارجو من حضراتكم تجيبوا المصاحف واقرا معي
الاية اربعتاشر والاية خمستاشر من سورة الجاثية. اعوذ بالله السميع العليم من الشيطان الرجيم قل للذين امنوا يغفروا للذين لا يرجون ايام الله ليجزي قوما بما كانوا يكسبون من عمل صالحا فلنفسه. ومن اساء فعليها
ثم الى ربكم ترجعون اول حاجة علشان تقول لمجموعة من الناس انها تغفر فده معناه انها تستطيع ان تعاقب اصلا او ان عندها القدرة على احداث بعض الانتقام فهل كان المسلمون في مكة وقت نزول السورة قادرين على توجيه ضربات لاعداء الله
الصورة دي نزلت في اخر سنتين في مكة. يعني سنة حداشر من بعد بداية البعثة. من بعد بداية نزول القرآن الكريم عشان نبقى فاهمين اول تلات سنوات كانت الدعوة السرية تماما. حتى اسلم من اربعين لستين
شخص من الرجال والنساء معظمهم طبعا شباب آآ الشباب آآ اللي احنا بنسميهم في سن المراهقة بس ما اقدرش اقول على الصحابة مراهقين يعني لكن في سن هم يقولوا فتيان حزاير يعني سن اربعتاشر وخمستاشر سنة عشان تبقوا عارفين المعزم
ومن العبيد ومن الاناء. يعني الامة بتاعة ابو جهل وكده وغيرهم اه الاسلام دخل بيوت قريش سرا مع الضعفاء والشباب اللي فيها بعد تلات سنوات نزلت الاية في سورة الحجر
فاصدع بما تؤمر واعرض عن المشركين انا كفيناك المستهزئين فجهر النبي صلى الله عليه وسلم بالدعوة. ولكن بقي المسلمون يعني زي ما بيقول كده في انجلترا اندر كفر. يعني مش معروفين
او على الاقل معظمهم كان مش معروف. حفاظا على حياتهم لانهم كانوا ضعفاء. اللي اتعرف منهم اتعزب واتبهدل اللي حصل ان في سنة تلاتة من بعد اه بداية اه نزول القرآن الكريم ما احنا احنا لسة قبل الهجرة فمش قادرين نتكلم بالهجري
لكن بعد السنة التالتة من بداية نزول القرآن الكريم صعد النبي على جبل الصفا ونادى في عشائر قريش. يا بني فهر يا بني عدي يا بني هاشم كل بطون قريش نادى عليهم حتى اجتمعوا
بيقول لك حتى الرجل اللي كان مش قادر يخرج تعبان او الدنيا حر او ايا كان كان يرسل شخص من بيته عشان يسمع محمد بيقول ايه ويرجع يبلغه فقال النبي ارأيتكم لو اخبرتكم ان خيلا بالوادي تريد ان تغير عليكم. اكنتم مصدقين
يعني لو قلت لكم ان ورا الجبل ده فيه جيش جاي يعمل غارة عليكم. هتصدقوني مع ان طبعا هذا امر في منتهى الغرابة ومنتهى الخطورة ويحتاج ان الناس تتثبت منه
الا انهم كلهم قالوا ما جربنا عليك الا صدقا يعني احنا عمرنا ما شفناك بتكزب علينا فهنصدقك اقال رسول الله صلى الله عليه وسلم فاني نذير لكم بين يدي عذاب شديد
انا نذير جاي لكم من الله قبل عذاب شديد لو ما امنتوش فقال ابو لهب وكان عم النبي تبا لك سائر اليوم. الهذا جمعتنا سب النبي صلى الله عليه وسلم وقال له تبا لك
انت مضيع وقتنا وضيعت اليوم علينا عشان تيجوا تقولوا لنا الكلمتين دول فنزل قول الله تعالى تبت يدا ابي لهب وتب. سورة المسد ده اللي حصل سنة تلاتة. سنة ستة بعدها بتلات سنين حصل حاجتين كبار جدا
ادوا قوة نسبية للمسلمين في مكة اسلم حمزة ابن عبد المطلب عم النبي صلى الله عليه وسلم وكان فارسا مقاتلا قويا واسلم عمر ابن الخطاب ايضا وكان ما فيش حد في قريش اهيب من عمر. اكتر انسان بيتخاف منه كان عمر
كان مخيف بسبب قوته وشدته تخيل بقى لما يسلم الاتنين دول عمر حمزة هنا بقى جهر النبي بالدعوة اكتر وخرج يقود مسيرة حولك عشان الناس يقول لك ايه ؟ المسيرات ضد المسيرات سنة اصلا
صفين طلعوا كل صف فيه عشرين رجل يقود الصف الاول عمر ويقود الصف التاني حمزة وطافوا حول الكعبة كده ده معناه طبعا ده مش معناه ان قريش توقفت عن تعزيب المسلمين واضطهادهم لا بالعكس الاضطهاد زاد بعدها
وحصل حصار للمسلمين في شعب ابي طالب حتى اكل المسلمون الحشائش. حشائش الارض لغاية ما فضلات المسلمين بقت تشبه فضلات الماعز الاوليمبيات ونفس الحشيش بتاع الماعز اللي بياكلوه لكن ده معناه ان ضمن المسلمين اصبح هناك بعض الرجال القادرين على حمل السلاح وتوجيه ضربات نوعية
اذا اراد المسلمون ذلك ولكن حكمة الله اقتضت عدم الاستعجال فلو سمح الله للمسلمين بالعمل العسكري وهم ضعفاء لقضي عليهم حتى لو كان معهم حمزة. وحتى لو كان معهم عمر. صحيح حمزة وعمر اتنين جامدين جدا لكن العدو عنده الاف الرجال. منهم مئات الابطال. هيعمل ايه
المسلمين في وسط دول كلهم وكان بعض المسلمين بيستعجلوا المسألة دي ويقولوا يا رسول الله كنا في عز ونحن مشركون. فلما امنا صرنا اذلة دلوقتي بنتشتم وبنسكت دلوقتي بنتضطهد وبنسكت
واستأزنوه في قتال المشركين فقال كان يقول لهم اني امرت بالعفو فكفوا ايديكم واقيموا الصلاة واتوا الزكاة ربنا طلب او امر بكف الايدي. لم يسمح الله لاحد بحمل السلاح في مكة. لان المفسدة كانت ستكون هائلة لو
حط بقى علامة على الصفحة اللي احنا فيها في الجاثية وارجع لي صورتين لورا دلوقتي هات لي اخر ايتين في الزخرف اخر ايتين في الزخرف بسرعة بسرعة خليك سريع معي
اعوذ بالله السميع العليم من الشيطان الرجيم. الاية تمانية وتمانين في الزخرف وقيله يعني وقوله يا ربي ان هؤلاء قوم لا يؤمنون اصفح عنهم وقل سلام. فسوف يعلمون. ربنا امر النبي بالصفح. حتى بعد ما قال هؤلاء قوم لا يؤمنون. خلاص يا رب الدعوة مش جايبة نتايج اكتر من كده معهم
ما فيش حد بيؤمن خلاص. فاصفح عنهم وقل سلام الامر بالصفح مرتبط في الاية دي بالاية تلاتة وتمانين قبلها. ارجع لي بقى الاية تلاتة وتمانين في الزخرف فذرهم يخوضوا ويلعبوا حتى يلاقوا يومهم الذي يوعدون. يعني هم بيخوضوا في ايات الله وبيلعبوا بها
استهزأوا بها والقرآن عزيز علينا. لكن مش مفروض اننا علشان نعاقب من يستهزأ بالقرآن نعرض المجتمع المسلم كله للخطر وده درس للمسلمين في اوروبا. احنا يعني بنتعرض باستمرار لاستفزازات وحرق مصاحف علنا. واهانة مقدسات طيب ماشي لما
حد يطلع في دماغه انه يروح من نفسه يعاقب اللي عمل كده بناتنا اللي لابسين حجاب وماشيين في الشارع دول سلامتهم تسوى كتير لما يجي بقى بعض الجبناء دول وينتقموا من بناتنا دول ويدفعوهم امام القطارات والحاجات اللي حصلت عندنا في اوروبا
لأ ربنا لا يرضى بزلك. احنا مطلوب مننا في الحالات اللي زي كده مش مصلح يعني انه سامح ولكن بمعنى يعني نتجاوز هذه الامور. ربنا كفيل بهم كفيل بهم. فانا بقول الكلام ده ليه
اولا الحكومات والقوانين مش بتحمينا. فلا داعي للاندفاع وتعريض الضعفاء للخطر ربنا سيتكفل بهؤلاء ما دام ان احنا ما عندناش القوة يبقى لا نغامر بسلامة الضعفاء والبنات والناس اللي ممكن تتعرض للانتقام
ربنا يسعده. ربنا في سورة الحجر بيقول واعرض عن المشركين انا كفيناك المستهزئين. مش واعرض عنهم عشان ربنا يدخلهم الجنة. لا لا لا ربنا يكفينا هؤلاء. نرجع بقى لسورة الجاثية دلوقتي. انا بقول الكلام ده ليه؟ لان العفو والصفح هنا بيبقى دايما في سياق الاستهزاء بايات
انما لو احنا قوتلنا ونستطيع ان ندفع ندفع عن نفسنا. لابد ندفع عن نفسنا لكن لما يبقى مسألة استهزاء بايات الله هي عزيزة علينا فعلا لكن اذا كنا لا نستطيع من ناحية القوة المادية ان نواجه فلا يجب ان نواجه ابدا
ربنا لم يطلب منا ذلك والحكمة هنا مطلوبة هذا ليس جبن ابدا ارجع لسورة الجاثية اقرأ الاية اربعتاشر. قل للذين امنوا يغفروا للذين لا يرجون ايام الله. الامر كان للنبي صلى الله عليه وسلم في سورة الزخرف
فاصفح عنهم وقل سلام لكن هنا الامر للنبي بانه يأمر المسلمين نفسهم انهم يغفروا هذه الآية جاية في سياق ايه العداء اعداء الايمان اللي اللي بيعادوا ايات الله ويستكبروا عليها. اقرا معي الاية سبعة وتمانية وتسعة في سورة
عشان تعرف مين هم اللي احنا مطلوب مننا اللي ربنا بيأمرنا بان احنا نعفو عنهم دلوقتي اقرا سبعة وتمانية وتسعة عشان تعرف مين المقصودين ويل لكل افاك اثيم. يسمع ايات الله تتلى عليه ثم يصر مستكبرا كان لم يسمعها
فبشره بعذاب اليم. واذا علم من اياتنا شيئا اتخذها هزوا. دول ناس لا يتوقعون لقاء الله في الاخرة وايضا ايام الله شف ربنا بيقول لنا ايه؟ الذين لا يرجون ايام الله. ايام الله يعني ايام النصر كيوم بدر ويوم الاحزاب هؤلاء لا
لا يتوقعون ان ربنا ينصرهم وربنا لن ينصرهم. فربنا بيقول لنا اتركوهم لله وهو سيحاسبهم. هؤلاء لا يتوقعون نصر من الله. قل للذين امنوا يغفروا للذين لا يرجون ايام الله. مش يغفروا لهم يعني
اسامحهم من قلبي على استهزائهم بايات الله. لا ابدا. ولكن لا اتخذ اجراءات ضدهم دلوقتي وخاصة في هذه المرحلة اللي فيها ضعف في المرحلة المكية كمل الاية اربعتاشر ليجزي قوما بما كانوا يكسبون. يعني ربنا هو اللي هيجازيهم
مش انت هتغفر لهم وربنا هيغفر لهم لا لا لأ ربنا هيجازيه اللي هيستمر فيهم على اصراره في الكفر واصراره في الاستهزاء ربنا هيجازيه. واللي هيتوب ربنا هيتوب عليه. خلص الموضوع
يعني حتى الكافر ما تحكمش عليه ان ربنا يهديه ليجزي قوما بما كانوا يكسبون. احنا دعاة ولسنا قضاة علينا ان ندعو الناس للخير ندعو الناس للتوحيد ندعو الناس للعبادة ده مش ضد فريضة الجهاد ابدا. لكن فريضة الجهاد لها قوانين لها مراحل اعداد. ربنا قال واعدوا
فيها نظام لها راية بترفع لها قيادة المسألة ليست عشوائية لما لما الجهات بترفع رايته عشوائيا بتحدث مفاسد شديدة جدا جدا. وده اللي حصل في اخر تلاتين سنة اقرا معي الاية خمستاشر
من عمل صالحا فلنفسه. ومن اساء فعليها. ثم الى ربكم ترجعون. المثل بيقول كل واحد متعلق من عرقوبه وبيقول اللي بيشيل قربة مخرومة بتخر على دماغه. من عمل صالحا فلنفسه. ومن اساء فعليها. يعني اللي هيكفر يا جماعة مش هيصب في صحيفة
هيئاتنا احنا احنا ما لنا احنا مش مسئولين عن حد النبي عليه الصلاة والسلام نفسه مش مسئول عن حد منهم. فهل احنا اللي هنسأل عن الناس؟ طبعا في مفسرين قالوا ان الايات دي منسوخة بايات القتال
لكنها غير منسوخة. هذه ايات محكمة وسارية حتى اليوم والى يوم الدين. لما يكون المسلمين في نفس الوضع قلة ضعيفة في مجتمع غير مسلم او مجتمع معادي للاسلام وهم ضعفاء وفيه استفزازات لهم مش مطلوب منهم يغامروا بامنهم ولا
اولادهم علشان ينتقموا من شخص هنا او هناك. ابدا الحكمة ليس في زلك. ومن يقول غير كده يبقى بيزايد بيزايد وبيحاول يزهر بمزهر الشجاع ويعرض الناس للخطر وعلى فكرة هذا امر من الله. وليس للمسلم خيار على فكرة. هذا امر من الله. اقرا بدقة. قل للذين امنوا يغفروا
سانية واحدة هو النبي هيقول يغفر لأ النبي هيقول اغفروا لكن ربنا حذف فعل الامر اللي بيؤمر يقوله يعني هي اللي هي اغفره. يعني هي اصلها كده قل للذين امنوا اغفروا
فيغفر او اغفروا يغفروا لكن ربنا حزف الفعل فعل الامر اغفروا اللي هو هيقوله النبي عليه الصلاة والسلام واتى فورا بالفعل بتاع المؤمنين على طول يغفروا دلالة على سرعة الاستجابة من كل مؤمن للنبي صلى الله
قل للذين امنوا يغفروا انتم متخيلين لو في مكة كل صحابي طلع في دماغه انه ينتقم من سيد من سادات قريش اللي بيقتله او بيعزبوا المسلمين. راح عمل كده وراح قتل ده وقتل
ده وقتل ده كان هيحصل ايه لباقي المسلمين هيتبهدلوا اكتر ما هم تعبوا واكتر ما هم عذبوا الاسلام يا جماعة دين نزام نظام طاعة للقائد طالما فيه نظام يبقى لابد الكل يتبعه ما حدش يعمل اعمال ممكن تحط المجتمع
كله في خطر دي مسائل اساسية عندنا ده مش دين فردي. هذا دين جماعة معي بقى الاية ستاشر والاية سبعتاشر ولقد اتينا بني اسرائيل الكتاب والحكم والنبوة. ورزقناهم من الطيبات وفضلا
واتيناهم بينات من الامر فما اختلفوا الا من بعد ما جاءهم العلم بغيا بينهم ان ربك يقضي بينهم يوم القيامة فيما كانوا فيه يختلفون. طيب لاول وهلة الواحد يتعجب من مثال بني اسرائيل هنا
ليه ربنا بيضرب مسال بني اسرائيل هنا؟ ربنا بيتكلم عن المسلمين والمشركين اللي بيستهزأوا بايات الله ليه يضرب مسال ببني اسرائيل مش هتفهم السبب الا لما تقسم الايتين دول ستاشر وسبعتاشر الى تلات اقسام. قسمهم معي بقى التلات اقسام دول شف هتفهمها ازاي. القسم الاول
اقرأ معي وركز اوي. من اول ولقد لغاية الامر في الاية اللي بعدها. اقرأ معي. ولقد اتينا بني اسرائيل الكتاب والحكم والنبوة ورزقناهم من الطيبات وفضلناهم على العالمين واتيناهم بينات من الامر. ده الجزء الاول
ربنا بيذكر انه جاب لبني اسرائيل. ولقد اتينا يعني جاب لبني اسرائيل الكتاب يعني الوحي اللي هو التوراة وغيرها من الصحف والحكم اي الحكمة وفهم الدين والنبوة اي ان يكون منهم انبياء
ورزقناهم من الطيبات. يعني ربنا رزقهم طيبات من الرزق والمن والسلوى وفضلناهم على العالمين ربنا اختارهم من بين كل المجتمعات الموجودة ليكونوا هم امة الاسلام في هذا الوقت. لم يخرج عدد كبير من الانبياء في
اي امة ابدا زي ما خرج في بني اسرائيل. ده وصل الامر يقال في وقت من الاوقات ان كل شارع فيه نبي واتينهم بينات من الامر. ربنا اعطاهم ايات كثيرة
تثبت انهم على الحق وانه وان ما جاءهم فعلا من الله. ده اول جزء من الاية. خلاص؟ تاني جزء بقى ياتي بعد فاء تفريع فاء التفريع هي اللي بييجي بعدها كلام جديد لكن له علاقة بما سبق بما قبله قبل اللي فاء
الجزء التاني فالفادي فما اختلفوا. دي اسمها فاء التفريعة فما اختلفوا الا من بعد ما جاءهم العلم بغيا بينهم. يعني بنو اسرائيل اختلفوا مع بعض وانقسموا الى مؤمن وكافر بعد ما جاءهم العلم
بعد ما زهر بينهم الانبياء والحكمة يعني الاختلاف والانقسام الى مؤمن وكافر مش نتيجة جهل نتيجة ايه بغيا بينهم. اسباب نفسية. شهوات واهواء انا ما اتبعش واحد فقير. انا لازم اتبع واحد غني. اشمعنى العيلة دي يبقى منها نبي واحنا لأ ؟ او ليه اطلع فلوس وزكاة؟ او ليه اتخلى عن مكاسب
سياسية واقتصادية انا بستفيد منها علشان يبقى في عدل في المجتمع يبقى سبب الاختلاف ما كانش جهل سبب الاختلاف نفسي سبب الاختلاف شهواني اهواء باغيا بينهم الجزء التالت بقى وده المهم جدا
ان ربك يقضي بينهم يوم القيامة فيما كانوا فيه يختلفون. ربك هو اللي هيقضي منهم يوم القيامة يبقى بني اسرائيل هنا مش مثال للامة المسلمة بني اسرائيل هنا مثال لقريش كلها
الفترة المكية ربنا اعطى قريش الكتاب والحكم والنبوة واعطاهم حجج وايات تجعلهم يؤمنوا واختار منهم نبي اخر نبي منهم طالع والاختلاف حصل بينهم الى مؤمنين وكافرين ده قريش ها بعد ما جالهم هذا العلم
والسبب ايه بغيا بينهم نرجع بقى لكل اللي قلناه في الحلقتين الماضيتين ستجد ان الايات لم تنفع الا الموقنين والمؤمنين والذين يعقلون وبصوا هتشوف هزا الكلام. ده معناه ان المسألة ما كانتش بسبب الجهل
احنا قلنا اقرا معي الاية تلاتة واربعة وخمسة في الجاثية. هتجد ان في السماوات والارض لايات للمؤمنين المؤمنين بس اللي هيستفيدوا منها. وفي خلقكم وما يبث من دابة ايات لقوم يوقنون. بس غيرهم مش هيستفيد
واختلاف الليل والنهار وما انزل الله من السماء من رزق فاحيا به الارض بعد موتها وتصريف الريح ايات لمين لقوم يعقلون هات الاية تلتاشر وسخر لكم ما في السماوات وما في الارض جميعا منه ان في ذلك لايات لقوم يتفكرون
مش هو ده اللي احنا قلناه. ازا احنا قلنا ان الكفر اختيار الكافر بيختاره اولا لسبب نفسي. يخص الشهوات يخص بعد كده بيسوق حجج بقى يقول لك اصل اكتشفت ان مش عارف ايه كم واحد ماتوا في ايه في مش عارف بني قريزة اي كلام
هو اختار الكفر الاول طيب ايه الحل احنا خلاص فهمنا ان ربنا امرنا ندعوهم وما نكرههمش على الايمان. ماشي ولا في نفس الوقت ناخد موقف عنيف ضد اللي بيستهزئوا بايات الله. نعمل ايه بقى يعني؟ اقرا تمنتاشر
ثم جعلناك على شريعة من الامر فاتبعها. ولا تتبع اهواء الذين لا يعلمون الحل اننا نتمسك بما اتانا الله وربنا جاب كلمة شريعة نكرة ثم جعلناك على شريعة من الامر
بيان لفضلها. وقلنا قبل كده امبارح هذا هدى هدى نكرة التنكير يعني مختلف احمد رجل يعني غير كل الرجال هذا هدى غير اي هدى قبل كده غير التوراة وغير الانجيل
ثم جعلناك اقرا تمنتاشر ، ثم جعلناك على شريعة من الامر احسن شريعة في شرائع الاسلام من يوم من من اول ما بدأ الاسلام مع ادم الى ان يرث الله الارض وما عليها. شريعة محمد هي افضل شريعة
يعني اعطيناك يا محمد افضل شريعة. لذلك شريعة محمد صلى الله عليه وسلم افضل من شريعة موسى كمان. ليه؟ لانها اكمل لانها اشم الاشمل لانها اعم اقرا تمنتاشر. ثم جعلناك على شريعة من الامر هو ده الحل
ولا تتبع اهواء الذين لا يعلمون هو ده اللي علينا نعمله. نتمسك بما اوتينا من شرعه ونتبع الشرع ولا نتبع اهواء وشهوات الكفار طب ليه ما نتبعش اهوائهم لو ده ممكن يهديهم يعني لو احنا مسلا اتبعنا اهواءهم شوية مش ممكن يهدوا علينا ومع الوقت يصاحبونا وبعدين ربنا يهديهم
طب ما نتبع شوية اقرا تسعتاشر انهم لن يغنوا عنك من الله شيئا وان الظالمين بعضهم اولياء بعض. والله ولي المتقين. هتتبعوا الكفار هتبقوا منهم فيا اما ترضوهم او ترضوا الله
اما توضبوهم او تغضبوا الله اختاروا ايه الاية بتقول لك تختار ايه؟ انهم لن يغنوا عنك من الله شيئا ربنا ممكن يمنعك يمنع الكفار منك. لكن لن لن يمنع الكفار ربنا عنك. اذا ربنا انتقم منك
مش هيقف مع الظالم الا الظالم ربنا بيقول وان الظالمين بعضهم اولياء بعض ما ينفعش تقف مع الزالم وتقول عشان انا هعمل خير اللي عاوز ربنا يتولاه يتقي الله. كمل الاية تسعتاشر والله ولي المتقين. تتقي الله ربنا يتولاك
كلام في منتهى الحكمة. صح ولا لا؟ صح اقرأ الاية عشرين هذا بصائر اول الناس. وهدى ورحمة لقوم يوقنون. كلام في منتهى زي الاية حداشر لما ربنا قال فيها هذا هدى
بعد ما تكلم عن ايات الله في القرآن المستور والقرآن المنظور سموات وارض وليل ونهار وبحار وفولة القرآن المنظور هذا هدى في الاية عشرين بقى بعد ما بين للناس اسباب الاختلاف في الدين كمان وضرب مثل ببني اسرائيل وطلب من المسلمين يتمسكوا
ما انزل الله لهم من شريعة قال لهم ايه؟ هذا بصائر للناس وهدى ورحمة لقوم يوقنون بصائر جمع بصيرة الادراكات بتاعة الناس اللي بتدرك بها الحق من الباطل. بصائر وهدى ايضا
بل ورحمة كمان لقوم يوقنون. برضو مش هيستفيد من ايات الله ومن شرع الله الا مين؟ قوم يوقنون الايمان اللي يصل بالانسان لدرجة اليقين هو اللي هينفعك سيعطيك بصائر ادراكات
تدرك الحقائق اللي انت ما كنتش بتدركها قبل كده وهدى هيهديك الى الطريق الصحيح في حياتك ورحمة رحمة بان ربنا يجيب على الاسئلة المحيرة اللي حيرت كثير من الناس. وادت حيرتهم دي انهم يفقدوا ايمانهم او يفقدوا مستقبلهم. بعضهم فقط
حياته موضوع من انتحر بسبب الحيرة ومش فاهم هو موجود ليه وجاي منين ورايح على فين رمى نفسه تحت القطر اسأل الله ان يبصرنا وان يهدينا وان يرحمنا جميعا. ونتوقف هنا الليلة. اللهم انا نسألك حبك وحب من
من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك قلوبنا ونرضيك بكل اجسادنا. اللهم اجعل
بنى كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر
في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك اللهم في
فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم انصر من نصرهم واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من شيخنا او من علمائنا مريضا به او حاملا له فيلبسه ثوب الصحة والعافية عاجلا غير اجل. ومن لم يصب به فقه شره
وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها
سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك فيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير
السلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا